Source: http://skolenie.slov-lex.sk/pravne-predpisy/SK/ZZ/2005/377/
Timestamp: 2019-10-14 14:05:48+00:00

Document:
377/2005 Z.z. - Vyhláška Ministerstva životného pro... - Slov-lex
377/2005 Z.z.
377/2005 Z. z.
Časová verzia predpisu účinná od 01.09.2005
z 8. augusta 2005,
ktorou sa vyhlasuje Chránené vtáčie územie Lehnice
Vyhlasuje sa Chránené vtáčie územie Lehnice (ďalej len „chránené vtáčie územie“) na účel zachovania biotopov druhov vtákov európskeho významu a biotopov sťahovavých druhov vtákov dropa fúzatého, prepelice poľnej a sokola červenonohého a zabezpečenia podmienok ich prežitia a rozmnožovania.
Chránené vtáčie územie sa nachádza v okrese Dunajská Streda v katastrálnych územiach Bellova Ves, Horná Potôň, Malý Lég, Maslovce, Masníkovo, Oľdza, Sása, Veľká Paka a Veľký Lég.
Chránené vtáčie územie má výmeru 2 346,85 hektára; hranice chráneného vtáčieho územia sú vymedzené v prílohe.
likvidácia a zmenšovanie rozlohy a dĺžky remíz, vetrolamov, medzí a solitérnych stromov,
výrub drevín a vykonávanie akýchkoľvek zásahov do nelesnej drevinovej vegetácie od 1. marca do 31. júla okrem prípadov odstraňovania následkov havárií alebo porúch na elektrickom vedení,
vykonávanie akejkoľvek hospodárskej činnosti v okruhu 150 m od hniezda dropa fúzatého, ak tak určí štátny orgán ochrany prírody a krajiny,2)
vjazd a státie s motorovým vozidlom okrem činností vykonávaných v súvislosti s obhospodarovaním územia vlastníkom (správcom, nájomcom) pozemku,
rozorávanie existujúcich trávnych porastov,
obnovovanie trvalých trávnych porastov3) nepôvodnými druhmi tráv,
zmena druhu pozemku z trvalého trávneho porastu na iný druh pozemku,4)
aplikovanie agrochemikálií na existujúcich trávnych porastoch, na nelesnej drevinovej vegetácii, úhoroch, medziach a porastoch trsti a pálky a vo vzdialenosti do 10 m od nich,
aplikovanie umelých hnojív a pesticídov na neobhospodarovaných plochách (najmä okraje ciest a komunikácií, skládky hnoja) od 1. marca do 31. júla,
umiestňovanie stavieb za hranicami zastavaného územia obce,5)
let lietadlom alebo lietajúcim športovým zariadením, najmä klzákom, ktorých výška letu je menšia ako 300 m nad najvyššou prekážkou v okruhu 600 m od lietadla alebo lietajúceho športového zariadenia,
vykonávanie technických geologických prác,6) banskej činnosti a činnosti vykonávanej banským spôsobom,7)
poľovanie na zver od 16. januára do 15. mája okrem kuny lesnej, kuny skalnej, líšky hrdzavej, medvedíka čistotného, psíka medvedíkovitého a tchora tmavého,
oplocovanie pozemku za hranicami zastavaného územia obce,
vypúšťanie modelov technických zariadení, najmä modelov lietadiel, a používanie zariadení spôsobujúcich svetelné a hlukové efekty, najmä ohňostroj, laserové zariadenie a reprodukovanú hudbu mimo uzavretých stavieb.
Mapy, v ktorých sú zakreslené hranice chráneného vtáčieho územia, sú uložené na Ministerstve životného prostredia Slovenskej republiky, na Krajskom úrade životného prostredia v Trnave a na Obvodnom úrade životného prostredia v Dunajskej Strede.
Príloha k vyhláške č. 377/2005 Z. z.
Chránené vtáčie územie je vymedzené v teréne podľa katastrálnych máp so stavom katastra nehnuteľností k 16. septembru 2004, z ktorých bola hranica chráneného vtáčieho územia prenesená do Základnej mapy v mierke 1 : 50 000 tejto nomenklatúry:
45-13 Dunajská Streda.
Vonkajšia hranica chráneného vtáčieho územia sa začína v jeho najjužnejšom bode v najjužnejšej časti katastrálneho územia Masníkovo na hranici s katastrálnym územím Horná Potôň. Z tohto bodu hranica pokračuje od poľnej cesty severovýchodným smerom pozdĺž hranice katastrálnych území Masníkovo a Horná Potôň, ktorú tvorí poľná cesta a vetrolam. Lomový bod sa nachádza na západnom okraji vetrolamu, vo vzdialenosti asi 30 m južne od cesty prechádzajúcej južne od Masníkova. Ďalej hranica pokračuje severozápadným smerom rovnobežne s cestou vo vzdialenosti 30 m od nej. Ďalej križuje cestu vedúcu z Masníkova smerom na juhozápad k železničnej trati a pokračuje súbežne s južným okrajom tej istej cesty, obchádzajúc divokú skládku, až k hranici katastrálnych území Masníkovo – Veľký Lég. Na hranici katastrálnych území Masníkovo – Veľký Lég sa hranica lomí, pokračuje severovýchodným smerom a prechádza na severný okraj poľnej cesty, odkiaľ pokračuje východným smerom, pričom obchádza intravilán obce Masníkovo. Ďalej pokračuje po západnom okraji cesty vedúcej z Masníkova severovýchodným smerom až do bodu, kde križuje kanál Tomášov – Lehnice a štátnu cestu č. 572 medzi obcami Benkova Potôň a Lehnice. Pozdĺž severného okraja cesty č. 572 pokračuje východným smerom až k vetrolamu. Juhovýchodný okraj vetrolamu tvorí lomový bod. Od tohto lomového bodu hranica pokračuje pozdĺž východného okraja vetrolamu smerom na sever pozdĺž hranice katastrálnych území Masníkovo – Horná Potôň. Ďalej prechádza krížom cez Klátovský kanál a pokračuje pozdĺž ľavostranného (severného) brehu severozápadným smerom. Ďalej hranica križuje cestu Lehnice – Bellova Ves a pokračuje severovýchodným smerom pozdĺž západného okraja tejto cesty až po hranicu katastrálnych území Maslovce a Veľký Lég. Od tohto lomového bodu hranica križuje agrocenózu (parcela č. 139 k. ú. Maslovce) severozápadným smerom k vetrolamu a pokračuje po jeho severovýchodnom okraji a potom po juhozápadnom okraji poľnej cesty až k hraničným pozemkom intravilánu obce Maslovce. Hranica obchádza intravilán Maslovce z východnej a južnej strany. Južne od Masloviec je vedená hranica chráneného vtáčieho územia severozápadným smerom pozdĺž hranice katastrálnych území Maslovce – Oľdza popri areáli poľnohospodárskeho družstva až k ceste medzi obcami Maslovce – Oľdza. Pozdĺž juhovýchodného okraja tejto cesty pokračuje hranica juhozápadným smerom až po prvú poľnú cestu napájajúcu sa z východnej strany na hlavnú cestu pred obcou Oľdza a pokračuje západným smerom po južnom okraji tejto cesty, obchádza intravilán obce a štrkovisko. Od východného okraja štrkoviska hranica prechádza krížom cez štátnu cestu Oľdza – Sása severozápadným smerom pozdĺž vinohradu až po poľnú aleju na hranici katastrálnych území Oľdza – Sása. Ďalej pokračuje pozdĺž tohto stromoradia juhozápadným smerom až k štátnej ceste Lehnice – Štvrtok na Ostrove. Tu hranica križuje štátnu cestu Lehnice – Štvrtok na Ostrove, pokračuje po východnom okraji poľnej cesty na hranici katastrálnych území Mierovo – Sása až k vetrolamu a po západnom okraji vetrolamu pokračuje až po kanál Tomášov – Lehnice. Po pravostrannom brehu kanála Tomášov – Lehnice hranica prechádza juhovýchodným smerom až po cestu medzi obcami Veľká Paka a Sása. Ďalej hranica križuje túto cestu a pokračuje juhozápadným smerom po jej východnom okraji až k poľnej ceste prechádzajúcej cez katastrálne územia Veľká Paka a Sása. Pozdĺž severného okraja tejto bočnej poľnej cesty prechádza k centrálnej poľnej ceste vedúcej od časti obce Malý Lég smerom k železničnej trati. Ďalej pokračuje pozdĺž severného okraja železničného násypu železničnej trate č. 131 a pri križovatke s cestou Lehnice – Blatná na Ostrove prechádza pozdĺž západného okraja tejto cesty, pričom obchádza hospodárske budovy, dvory, záhrady a skladovací areál. Od juhovýchodného okraja skladovacieho areálu prebieha hranica južným smerom krížom cez poľnohospodárske pozemky – parcela č. 380/1 k severnému okraju poľnej cesty vedúcej až po hranicu katastrálnych území Veľký Lég – Masníkovo. Ďalej hranica ide pozdĺž severného okraja poľnej cesty juhovýchodným smerom až po hranicu katastrálnych území Veľký Lég – Masníkovo. Od tohto lomového bodu hranica územia pokračuje juhozápadným smerom pozdĺž južného okraja poľnej cesty križujúcej železničnú trať a hranica smeruje na juhovýchod pozdĺž severného okraja železničného násypu železničnej trate č. 131 a pokračuje až do východiskového bodu.
Vnútorné hranice vymedzujú v rámci územia vymedzeného vonkajšou hranicou priestory, ktoré nie sú súčasťou chráneného vtáčieho územia, t. j. intravilán obce Lehnice. Intravilán obce Lehnice vymedzuje časti katastrálnych území Malý Lég, Sása a Veľký Lég, ktoré nie sú zahrnuté do chráneného vtáčieho územia. Začiatočný bod je najjužnejším bodom vnútornej hranice a zároveň najjužnejším miestom parku v Lehniciach, ktorý sa nachádza v areáli nemocnice. Hranica vedie na severozápad od spevnenej cesty Lehnice – Macov a odkláňa sa na severovýchod vedľa parku. Lomový bod hranice sa nachádza pri kanáli Tomášov – Lehnice, odkiaľ hranica pokračuje severozápadným smerom pozdĺž kanála až k vedľajšej ceste, ktorá spája obce Sása a Veľká Paka. Odtiaľ sa odkláňa na štátnu cestu a obchádza areál motorových športov. Od štátnej cesty Sása – Oľdza pokračuje východným smerom po južnom okraji vetrolamu (na hranici parciel č. 52/1 a 52/2 v katastrálnom území Sása, ktoré nie sú súčasťou chráneného vtáčieho územia) až k hranici katastrálnych území Sása a Malý Lég. Odtiaľ pokračuje na juhovýchod, križujúc agrocenózy (parcela č. 268/1 v katastrálnom území Malý Lég, časť parcely nie je súčasťou chráneného vtáčieho územia), až k hranici katastrálnych území Malý Lég a Veľký Lég. Odtiaľ obchádza hranica cintorín a areál poľnohospodárskeho družstva a pokračuje juhozápadným smerom, križujúc polia až k hlavnej ceste č. 572. Ďalej križuje túto cestu a pokračuje pozdĺž ľavostranného brehu kanála Tomášov – Lehnice juhozápadným a neskôr západným smerom a napája sa na východný okraj cesty spájajúcej Lehnice a Blatnú na Ostrove. Juhozápadným smerom pokračuje hranica až k začiatočnému bodu, ktorým je južný okraj parku v Lehniciach.
Katastrálne územie Bellova Ves:
239/1, 239/2, 239/3, 239/4, 239/5, 239/6, 241/2, 244.
Katastrálne územie Horná Potôň:
177 – časť, 337, 419/3.
Katastrálne územie Malý Lég:
127/2, 166/1, 166/4, 166/9, 166/10, 166/14, 166/15, 166/16, 173/2 – časť, 223, 268/1 – časť, 268/2, 270, 278/1, 278/2, 278/3, 278/4, 278/5, 278/6, 278/7, 278/8, 278/9, 291/1, 291/2, 291/3, 291/4, 291/5, 291/6, 291/7, 305 – časť, 306/1, 321/1, 322.
Katastrálne územie Maslovce:
199, 316 – časť, 318, 319, 320, 321, 322, 323, 324, 325, 326, 327, 328, 329, 330, 331, 332/1.
Katastrálne územie Masníkovo:
86, 87, 88, 92/1, 94, 101 – časť, 117 – časť, 119/2 – časť, 133/1, 133/2, 136/2 – časť, 150/1, 150/4, 150/6, 155, 157/1, 157/2, 159, 162/1, 162/2, 163, 164, 165, 172, 173/1, 173/2, 173/3, 173/4, 173/5, 177, 178.
Katastrálne územie Oľdza:
130/9, 130/15, 130/16, 279/1, 279/5, 279/6, 279/8, 279/9, 305, 306, 327/2, 328.
Katastrálne územie Sása:
118/1, 118/3, 123/1, 123/4, 123/7, 123/8, 155/1, 158/1, 158/2, 171/1, 171/6, 171/7, 173, 174/1, 174/2, 174/3, 179/1, 179/2, 180 – časť, 186 – časť, 188, 189/1, 189/2, 189/3, 189/4, 189/5, 189/6, 191/1, 191/2, 191/5, 191/6, 191/7, 191/8, 191/9, 191/10, 191/11, 191/12, 192/2, 193/1, 193/2, 197, 203/1 – časť, 205 – časť, 212/1, 212/2, 216, 237 – časť, 265/1, 265/2, 265/3, 265/4, 265/5, 265/6, 265/7, 265/8, 265/9, 265/10, 265/11, 265/12, 280.
Katastrálne územie Veľká Paka:
350/2, 365, 402/2, 402/3, 402/5, 402/6, 402/9, 402/10, 425/1 – časť, 425/2, 425/3, 525/5, 559/1, 559/2, 559/3, 559/4, 559/5, 559/7, 559/8, 559/9, 559/10.
Katastrálne územie Veľký Lég:
192/1 – časť, 192/5, 192/6, 193/1, 193/3, 193/4, 193/5, 193/6, 193/7, 193/8, 215, 237, 238, 250/1, 250/2, 250/3, 250/4, 268, 374/2, 374/3, 375, 376/1, 376/2, 378/2, 380/1 – časť, 380/2, 381, 382, 383, 384, 387, 389, 390, 391, 392, 394, 400, 405, 415/1, 415/2, 416, 417/1, 418/7, 423/2, 423/3, 423/4, 423/5, 425/1, 425/3, 425/5, 425/6, 425/7, 425/8, 426/1, 428, 429/1, 429/2, 430, 437/2 – časť, 466/1, 469, 470, 471/1, 471/2, 476, 479, 480/1, 480/2, 480/3, 481/1, 481/2, 486/1, 489 – časť, 490 – časť, 492/1, 509, 602/1, 800.
§ 26 ods. 5 zákona č. 543/2002 Z. z. o ochrane prírody a krajiny.
§ 4 ods. 2 a § 68 písm. g) zákona č. 543/2002 Z. z. v znení zákona č. 525/2003 Z. z.
Príloha č. 2 vyhlášky Úradu geodézie, kartografie a katastra Slovenskej republiky č. 79/1996 Z. z., ktorou sa vykonáva zákon Národnej rady Slovenskej republiky o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení vyhlášky č. 647/2004 Z. z.
§ 9 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon).
§ 2 písm. i) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.
§ 2 ods. 4 písm. c) zákona č. 313/1999 Z. z. o geologických prácach a o štátnej geologickej správe (geologický zákon).
§ 2 a 3 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.
Číslo: 377/2005 Z. z.
Názov: Vyhláška Ministerstva životného prostredia Slovenskej republiky, ktorou sa vyhlasuje Chránené vtáčie územie Lehnice
Dátum schválenia: 08.08.2005
Dátum vyhlásenia: 25.08.2005
Nachádza sa v čiastke: 160/2005
2. 01.09.2005 -

References: § 26

§ 4
 § 68

§ 9

§ 2

§ 2

§ 2